Akken neẓra ihi, tasekla taqbaylit tuɣal-d ɣer tira bdan xedmen deg-s ama d tasuqilt, neɣ d snulfu; maca asnulfu-agi ur d-yettas ara kan aka weḥd-s, imi yal aḍris ara d-yennulfun yesɛa assaɣ ɣer win yellan d aqbur. Γef waya deg yixef amenzu newwi-d deg-s ɣef snat n tmiḍranin tigjdanin n usnulfu aseklan Afleḍres d “la récriture”, mbaɛd mi d-nebder tibuda i sen-fkan imnuda, nefka-d anawan n “la récriture” d wamek tettili deg tsekla taqbaylit.